钦定古今图书集成/明伦汇编/闺媛典/第107卷 > 皇清十三 > 范氏女
## 钦定古今图书集成/明伦汇编/闺媛典/第107卷 > 皇清十三 > 范氏女

按《满城县志》：“范氏女，生未一岁，母刘氏死。其仲姑郝育之，年十七，许聘易水田迺仓，将奠雁，仓死讣闻，女哀不自胜，请临姑勿许，哭益摧切，窃吞砒霜，随呕血而死，颜色如生。仓父痛而殓之，逆其柩，与仓柩同厝。时二月七日，庭前海棠花一夜尽放，色白如霜。事闻旌表。”